section_heading: Zemljopisni položaj
paragraph_text: Šumarina je smještena u sjeverozapadnom dijelu Baranje, u mikroregiji Karašičke aluvijalne nizine Istočnohrvatske ravnice. Udaljena je 3 km od gradskog naselja Belog Manastira, 35 km sjeverno od Osijeka i 27 km južno od grada Mohača u Mađarskoj (16 km od graničnog prijelaza Duboševica), na nadmorskoj visini od 91 m. Nalazi se na križištu županijske ceste Ž4035 (Šumarina - D517) i lokalnih cesta L44006 (Luč /Ž4034/ - Šumarina /Ž4035/) i L44008 (Šumarina /Ž4035/ - Šećerana - Ž4036).